
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 871 


19 Οκτωβρίου 2001 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Καθορισμός Ζώνης Οικιστικού Ελέγχου, κατωτάτου 
ορίου κατάτμησης και λοιπών όρων και περιορι¬ 
σμών δόμησης στην εκτός εγκεκριμένου ρυμοτο¬ 
μικού σχεδίου και εκτός ορίων οικισμών προϋφι- 


σταμένων του έτους 1923 περιοχή του δήμου 

Ελασσόνας (Ν. Λάρισας). 1 

Τροποποίηση του εγκεκριμένου ρυμοτομικού σχεδίου 
Αθηνών και καθορισμός όρων και περιορισμών δό¬ 
μησης. 2 


ΔΙ ΑΤΑΓΜΑΤ Α 

(ΐ) 

Καθορισμός Ζώνης Οικιστικού Ελέγχου, κατωτάτου 
ορίου κατάτμησης και λοιπών όρων και περιορισμών 
δόμησης στην εκτός εγκεκριμένου ρυμοτομικού σχε¬ 
δίου και εκτός ορίων οικισμών προϋφισταμένων του 
έτους 1923 περιοχή του δήμου Ελασσόνας (Ν. Λάρι¬ 
σας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 183 του από 14.7.99 
Π.Δ/τος «Κώδικας Βασικής Πολεοδομικής Νομοθεσίας» 
(Δ' 580/99). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137) που 
προστέθηκε με το άρθρο 27 του ν. 2081/1992 (Α' 154) και 
αντικαταστάθηκε με την παρ. 2α του άρθρου 1 του Ν. 
2469/1997 (Α'38). 

3. Τις διατάξεις της παρ. 5 του άρθρου 25 του Ν. 2508/ 
1997 «Βιώσιμη οικιστική ανάπτυξη των πόλεων και οικι¬ 
σμών της Χώρας και άλλες διατάξεις» (Α' 124/1997). 

4. Τα 429/4.5.1988 και 918/20.5.1993 έγγραφα της ΙΕ 
Εφορείας Προϊστορικών και Κλασσικών Αρχαιοτήτων. 

5. Τα 7542/5.6.1984,7139/7.5.1993 και 15129/26.9.1994 
έγγραφα της Δ/νσης Γεωργίας Νομαρχίας Λάρισας. 


6. Το ΔΒ/Φ.1.55/1345/12.8.1994 έγγραφο της Δ/νσης 
Βιομηχανίας Νομαρχίας Λάρισας. 

7. Τις 36/1988, 31/1991, 119/1993, 40/1995 και 64/1998 
γνωμοδοτήσεις του δημοτικού συμβουλίου. 

8. Τις 171/συν. 8/1988, 51/πρακτ. 2/1991, 45/πρακτ. 2/ 
1994 και 103 και 104/ πρακτ. 4/1995 γνωμοδοτήσεις του 
Συμβουλίου Χωροταξίας Οικισμού και Περιβάλλοντος Ν. 
Λάρισας. 

9. Την 23/1997 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

10. Το γεγονός ότι από τις κανονιστικές διατάξεις αυτού 
του δ/τος δεν προκαλείται δαπάνη σε βάρος του κρατικού 
προϋπολογισμού και του οικείου Ο.Τ.Α. 

11. Τις 124/1999, 302/2000 και 294/2001 γνωμοδοτή¬ 
σεις του Συμβουλίου της Επικράτειας με πρόταση του 
Υπουργού Περιβάλλοντος Χωροταξίας και Δημοσίων Έρ¬ 
γων, αποφασίζουμε: 

Άρθρο 1 

Καθορίζεται Ζώνη Οικιστικού Ελέγχου (Ζ.Ο.Ε.) στην ε¬ 
κτός εγκεκριμένου σχεδίου και εκτός ορίων οικισμών 
προϋφισταμένων του έτους 1923 περιοχή του δήμου 
Ελασσόνας (Ν. Λάρισας) όπως το όριο της ζώνης ορίζεται 
στα δυτικά από το ρέμμα «Καβουρόλακκος» στα 
βορειοανατολικά από τη νοητή γραμμή που ενώνει 
διαδοχικές βουνοκορφές και στα ανατολικά, 
νοτιοανατολικά, νοτιοδυτικά και βορειοδυτικά το όριο της 
ζώνης συμπίπτει με τα διοικητικά όρια του δήμου Ελασ¬ 
σόνας όπως φαίνεται με κόκκινη γραμμή στο σχετικό χρω¬ 
ματισμένο πρωτότυπο διάγραμμα σε κλίμακα 1:25.000 
που θεωρήθηκε από τον Προϊστάμενο της Δ/νσης 
Τοπογραφικών Εφαρμογών με την 19436/2001 πράξη του 
και που αντίτυπό του σε φωτοσμίκρυνση δημοσιεύεται με 
το παρόν διάταγμα. 

Άρθρο 2 

Μέσα στη Ζ.Ο.Ε, όπως περιγράφεται στο προηγούμενο 
άρθρο, καθορίζονται κατά περιοχές που φαίνονται στο 
διάγραμμα του άρθρου 1 με στοιχεία 1,2,3,4,5,6,7,8 και 
9 χρήσεις γης, κατώτατο όριο κατάτμησης και όροι και 
περιορισμοί δόμησης όπως στο επόμενο άρθρο. 

Άρθρο 3 

Α. Περιοχές με στοιχείο 1. 

1. Στις περιοχές αυτές επιτρέπονται οι παρακάτω χρή¬ 
σεις: 

- κατοικία 

- εκπαιδευτήρια - ευαγή ιδρύματα 

- νοσοκομεία - κλινικές 

- αθλητικές εγκαταστάσεις 

- Ιεροί Ναοί 

- κοινοτικά ιατρεία 

- κτίρια κοινής ωφέλειας (ΔΕΗ,ΟΤΕ,Έργα Ύδρευσης 
κ.τ.λ.). 

2. α) Κατώτατο όριο κατάτμησης: 10.000 τ.μ. 
β) Κατώτατο όριο αρτιότητας: 4.000 τ.μ. 

3. Για τους λοιπούς όρους και περιορισμούς δόμησης ε¬ 
φαρμόζονται κατά χρήση οι διατάξεις των από 6.10.1978 
(Δ 538) και 24.5.1985 (Δ 270) Π.Δ/των. 

Β. Περιοχές με στοιχείο 2. 

1. Είναι περιοχές χονδρεμπορίου και βιοτεχνίας-βιομη¬ 
χανίας (χαμηλής όχλησης). 

Στις περιοχές αυτές επιτρέπονται: 
α) Οι δραστηριότητεςπου κατατάσσονται στη Β' κα¬ 
τηγορία του άρθρου 5 της 69269/5387/24.10.1990 
κοινής υπουργικής απόφασης (Β 678) με την προϋπόθε¬ 
ση τήρησης των διαδικασιών που προβλέπει η απόφαση 
αυτή και ο Ν. 1650/1986. 

β) Επαγγελματικά εργαστήρια χαμηλής όχλησης 
γ) Εγκαταστάσεις χονδρικού εμπορίου 
δ) Εγκαταστάσεις εμπορικών εκθέσεων 
ε) Κτίρια -γήπεδα αποθήκευσης 
ζ) Κτίρια -γήπεδα στάθμευσης 
η) Πρατήρια βενζίνης, υγραερίου 
θ) Κατοικία για προσωπικό ασφαλείας 
ι) Γ ραφεία 
κ) Εστιατόρια 
λ) Αναγνωστήρια 
μ) Χώροι- συνάθροισης κοινού 
ν) Κτίρια κοινωνικής πρόνοιας 
ξ) Αθλητικές εγκαταστάσεις 
ο) Εγκαταστάσεις μέσων μαζικών μεταφορών 
Οι πιο πάνω υπ’ αρ. «κ» έως και «ο» χρήσεις, επι¬ 
τρέπονται μόνο με την προϋπόθεση ότι αποτελούν τμήμα 
των βιομηχανικών - βιοτεχνικών εγκαταστάσεων ή των ε¬ 
γκαταστάσεων χονδρεμπορίου ή εξυπηρετούν τις ανά¬ 
γκες των εργαζομένων σ’ αυτήν. 

2. Κατώτατο όριο κατάτμησης και αρτιότητας 4.000 τ.μ. 

3. Για τους όρους και περιορισμούς δόμησης εφαρ¬ 
μόζονται οι διατάξεις του άρθρου 4 του από 24.5.1985 
Π.Δ/τος (Δ 270). 

Γ. Περιοχές με στοιχείο 3. 

1. Είναι περιοχές βιοτεχνίας - βιομηχανίας. 

Στις περιοχές αυτές επιτρέπονται: 
α) Οι δραστηριότητες που κατατάσσονται στην Α κα¬ 
τηγορία όπως αναγράφονται στον πίνακα του άρθρου 4 
(ομάδα I και 11) της 69269/5387/ 24.10.1990 ΚΥΑ (Β 678) με 
την προϋπόθεση τήρησης των διαδικασιών που προβλέ¬ 
πει η απόφαση αυτή και ο Ν. 1650/1986. 
β) Επαγγελματικά εργαστήρια 
γ) Κτίρια-γήπεδα αποθήκευσης ή στάθμευσης 
δ) Πρατήρια βενζίνης υγραερίου 
ε) Εγκαταστάσεις γεωργικών δασικών, κτηνοτροφικών, 
αλιευτικών και λοιπών αγροτικών εκμεταλλεύσεων 


ζ) Κατοικία για προσωπικό ασφαλείας 
η) Ελεύθεροι κοινόχρηστοι χώροι 
θ) Γ ραφεία, εστιατόρια, αναγνωστήρια 
ι) Χώροι συνάθροισης κοινού 
κ) Αθλητικές εγκαταστάσεις 
λ) Εγκαταστάσεις εμπορικών εκθέσεων 
μ) Εγκαταστάσεις μέσων μαζικών μεταφορών 
Οι πιο πάνω υπ’ αρ. «θ» έως και «μ» χρήσεις, επι¬ 
τρέπονται μόνο υπό την προϋπόθεση ότι αποτελούν τμή¬ 
μα των βιομηχανικών - βιοτεχνικών εγκαταστάσεων ή ε¬ 
ξυπηρετούν τις ανάγκες των εργαζομένων σ’ αυτές. 

2. Κατώτατο όριο κατάτμησης και αρτιότητας: 4.000 
τ.μ. 

3. Για τους όρους και περιορισμούς δόμησης εφαρ¬ 
μόζονται οι διατάξεις του άρθρου 4 του από 24.5.1985 
Π.Δ/τος (Δ 270). 

Δ. Περιοχές με στοιχείο 4. 

1. Οι περιοχές αυτές περιλαμβάνουν γη υψηλής παρα¬ 
γωγικότητας και επιτρέπονται οι παρακάτω χρήσεις: 

- γεωργοκτηνοτροφικά,γεωργοπτηνοτροφικά κτίρια 

- στέγαστρα σφαγής 
-γεωργικές αποθήκες 

- δεξαμενές 

- θερμοκήπια 

- αντλητικές εγκαταστάσεις 

- υδατοδεξαμενές 

- φρέατα 

2. α) Κατώτατο όριο κατάτμησης: 10.000 τ.μ. 
β) Κατώτατο όριο αρτιότητας : 4.000 τ.μ. 

3. Για τους όρους και περιορισμούς δόμησης εφαρ¬ 
μόζονται οι διατάξεις των άρθρων 2 και 3 του από 
24.5.1985 π.δ/τος (Δ 270). 

Ε. Περιοχές με στοιχείο 5. 

1. Οι παραπάνω περιοχές περιλαμβάνουν χορτολιβαδι- 
κές εκτάσεις και εκτάσεις κτηνοτροφικής ανάπτυξης. 

2. Στις παραπάνω περιοχές επιτρέπονται: 

- εγκαταστάσεις εσταυλισμού ζώων 

- κτηνοτροφικά και πτηνοτροφικά κτίρια 

- στέγαστρα σφαγής 

- αποθήκες για τις κτηνοτροφικές και πτηνοτροφικές ε¬ 
γκαταστάσεις 

- δεξαμενές 

3. α. Κατώτατο όριο κατάτμησης : 10.000 τ.μ. 
β. Κατώτατο όριο αρτιότητας : 4.000 τ.μ. 

4. Για τους όρους και περιορισμούς δόμησης των πα¬ 
ραπάνω χρήσεων εφαρμόζονται οι διατάξεις του άρθρου 
2 του από 24.5.1985 Π.Δ/τος (Δ 270) όπως ισχύει. 

5. Στις καλλιεργούμενες εκτάσεις που βρίσκονται στις 
παραπάνω περιοχές εφαρμόζονται οι διατάξεις της 
προηγούμενης ενότητας Δ του παρόντος άρθρου. 

ΣΤ. Περιοχές με στοιχείο 6. 

1. Περιοχές περιαστικού πρασίνου που περιλαμβάνουν 
κυρίως δημοτικές ή δημόσιες δασικές εκτάσεις.Στις πε¬ 
ριοχές αυτές επιτρέπεται μέσα στις μη δασικές εκτάσεις 
η δόμηση μόνο μικρών κτισμάτων επιφάνειας μικρότερης 
ή ίσης των 50 τ.μ. όπως περίπτερα ΕΟΤ, χώροι υγιεινής, 
παρατηρητήρια, κιόσκια ανάπαυσης και φαγητού. 

2. Στις νόμιμα καλλιεργούμενες μη δασικές ιδιόκτητες 
εκτάσεις που βρίσκονται στις παραπάνω περιοχές εφαρ¬ 
μόζονται οι διατάξεις της ενότητας Δ του παρόντος άρ¬ 
θρου. 

Ζ. Περιοχή με στοιχείο 7. 

1. Στην περιοχή αυτή επιτρέπονται: 

- κατοικία 

-τουριστικές εγκαταστάσεις 

2. α) Το κατώτατο όριο κατάτμησης και αρτιότητας ορί¬ 
ζεται σε 4.000 τ.μ. 

β) Γιατις οργανωμένεςτουριστικές κατασκηνώσεις (κά¬ 
μπινγκ) το κατώτατο όριο αρτιότητας ορίζεται σε 8.000 
τ.μ. 

3. Για τους όρους και περιορισμούς δόμησης εφαρ¬ 
μόζονται κατά χρήση οι διατάξεις των από 6.10.1978 (Δ 
538) και 24.5.1985 (Δ 270),όπως ισχύουν. 

Η. Περιοχή με στοιχείο 8. 

Είναι η περιοχή κατά μήκος του Ελασσονίτη ποταμού. 

Δεν επιτρέπεται η δόμηση. 

Θ. Περιοχές με στοιχείο 9. 

1. Είναι περιοχές ειδικών χρήσεων και ειδικότερα: 

α) περιοχή με στοιχεία 9.1. Αθλητικός πυρήνας 60 πε¬ 
ρίπου στρεμμάτων που βρίσκεται στο σημερινό εθνικό 
δρόμο προς Γαλανόβρυση - Στεφανόβουνο και κοντά στα 
διοικητικά όρια του Δήμου Ελασσόνας. 

β) περιοχές με στοιχεία 9.2 περιλαμβάνουν δασικά φυ¬ 
τώρια. 

γ) περιοχή με στοιχεία 9.3 είναι η περιοχή εγκατάστα¬ 
σης βιολογικού καθαρισμού. 

δ) περιοχή με στοιχεία 9.4 είναι η περιοχή του μη¬ 
χανουργείου και στάθμευσης απορριματοφόρων αυ¬ 
τοκινήτων, φορτηγών αυτοκινήτων και αστικών λεω¬ 
φορείων. 

ε) περιοχή με στοιχεία 9.5 περιλαμβάνει χώρο υπαί¬ 
θριων πολιτιστικών εκδηλώσεων. 

στ) περιοχές με στοιχεία 9.6 περιλαμβάνουν εκτάσεις 
περιαστικού πρασίνου. 

ζ) περιοχή με στοιχεία 9.7 περιλαμβάνει χώρο στρατιω¬ 
τικών εγκαταστάσεων. 

η) περιοχές με στοιχεία 9.8 περιλαμβάνουν αρ¬ 
χαιολογικούς χώρους. 

θ) περιοχή με στοιχεία 9.9 περιλαμβάνει την έκταση των 
εγκαταστάσεων του Δασαρχείου. 


2. Στις παραπάνω περιοχές με στοιχεία 9.1,9.2,9.3,9.4, 
9.5, 9.6, 9.7, 9.9 επιτρέπεται η ανέγερση κτιρίων που 
έχουν σχέση με τη χρήση της περιοχής και σύμφωνα με 
την αρτιότητα των περιοχών όπου αυτές εκάστοτε περι¬ 
λαμβάνονται. 

Ειδικότερα στην περιοχή 9.3 απαιτείται όπως πριντην έ¬ 
ναρξη των εργασιών εγκατάστασης του βιολογικού κα¬ 
θαρισμού οριοθετηθεί ο ποταμός σύμφωνα με τις ισχύ- 
ουσες διατάξεις. 

3. Στις περιοχές με στοιχεία 9.8 για την έκδοση 
οικοδομικών αδειών για ανέγερση κτιρίων και εγκαταστά¬ 
σεων απαιτείται η σύμφωνη γνώμη της αρμόδιας αρ¬ 
χαιολογικής υπηρεσίας. 

Άρθρο 4 

1. Χρήσεις που λειτουργούν νόμιμα στην περιοχή της 
ΖΟΕ και δεν προβλέπονται από τις διατάξεις του πα¬ 
ρόντος π.δ/τος, μπορούν να παραμείνουν, να λειτουρ¬ 
γούν και να εκσυγχρονίζονται χωρίς επέκταση των κτιρια- 
κών τους εγκαταστάσεων και για χρονικό διάστημα μέχρι 
8 χρόνια από τη δημοσίευση του παρόντος. 

2. Οικοδομικές άδειες που έχουν εκδοθεί μέχρι τη 
δημοσίευση του παρόντος Π.Δ/τος σε περιοχή όπου η 
χρήση δεν προβλέπεται από τις παραπάνω διατάξεις, ε- 
κτελούνται με τη χρήση και τους όρους και περιορισμούς 
δόμησης με τους οποίους εκδόθηκαν ή εγκρίθηκαν, 
έχουν δε εφαρμογή και στις περιπτώσεις αυτές οι διατά¬ 
ξεις της προηγουμένης παραγράφου. 

Άρθρο 5 

Η ισχύς τους παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και 
Δημοσίων Έργων αναθέτουμε τη δημοσίευση και εκτέλε¬ 
ση του παρόντος διατάγματος. 

Αθήνα, 4 Οκτωβρίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

( 2 ) 

Τροποποίηση του εγκεκριμένου ρυμοτομικού σχεδίου 
Αθηνών και καθορισμός όρων και περιορισμών δόμη¬ 
σης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 152 (παρ. 1,2,6 και 10), 154, 
160, 248, 249, 250 του από 14.7.99 Π.Δ/τος «Κώδικας Βα¬ 
σικής Πολεοδομικής Νομοθεσίας» (Δ 580/99) όπως τα άρ¬ 
θρα 248, 249 και 250 τροποποιήθηκαν με τα άρθρα 5,6 και 
7 του Ν. 2831/2000 «Τροποποίηση των διατάξεων του Ν. 
1577/85 “ΓΟΚ” και άλλες πολεοδομικές διατάξεις» 
(Α'140). 

2. Τις διατάξεις του άρθρου 99 (παρ. 3) του Ν. 1892/ 
1990 «Για τον εκσυγχρονισμό και την ανάπτυξη και άλ¬ 
λες διατάξεις» (Α'ΙΟΙ),όπως αντικαταστάθηκε με την 
παρ.2 του άρθρου 7 του Ν. 2052/1992 «Μέτρα για την 
αντιμετώπιση του νέφους και πολεοδομικές ρυθμίσεις» 
(Α' 94). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και αντικα- 
ταστάθηκε με την παραγ. 2α του άρθρου 1 του Ν. 
2469/1997 (Α'38). 

4. Τις 814/1998 και 1527/98 γνωμοδοτήσεις του 
Δημοτικού Συμβουλίου Αθηνών. 

5. Το 2012/860/22.1.1999 έγγραφο της Διεύθυνσης 
Πολεοδομικου Σχεδιασμού προς το δήμο Αθηναίων και 
το γεγονός ότι παρήλθε άπρακτη η προθεσμία του άρ¬ 
θρου 38 παρ.3 του Π.Δ/τος 410/ 1995 «Κωδικοποίηση σε 
ενιαίο κείμενο νόμου με τίτλο “Δημοτικός και Κοινοτικός 
Κώδικας” των ισχυουσών διατάξεων του δημοτικού και 
κοινοτικού κώδικα,όπως τροποποιήθηκαν και συμπληρώ¬ 
θηκαν» (Α'231). 

6. Τις 376/97, 183/98, 260/98, 272/98, 279/98, 285/98 και 
97/00 γνωμοδοτήσεις του Κεντρικού Συμβουλίου Περι¬ 
βάλλοντος Χωροταξίας και Δημοσίων Έργων. 

7. Το γεγονός ότι από τις κανονιστικές διατάξεις του πα¬ 
ρόντος διατάγματος δεν προκαλείται δαπάνη σε βάρος 
του κρατικού προϋπολογισμού και του οικείου Ο.Τ.Α. 

8. Την 204/2001 γνωμοδότηση του Συμβουλίου της Ε¬ 
πικράτειας με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 


Άρθρο 1 

Εγκρίνεται η τροποποίηση του εγκεκριμένου ρυμοτομι¬ 
κού σχεδίου Αθηνών στην περιοχή «Γουδί» στο χώρο ανέ¬ 
γερσης Σχολών Αξιωματικών Χωροφυλακής, Αρχηγείου 
Χωροφυλακής και λοιπών Υπηρεσιών Χωροφυλακής 
(ΔΑΠΠ και ΥΤΠΠ) που καθορίστηκε με το από 18.1.1977 
Π.Δ/γμα (Δ' 34) με τον αποχαρακτηρισμό του παραπάνω 
χώρου και τον καθορισμό χώρων Διοίκησης - Υπουργείων 
και κοινοχρήστου χώρου πρασίνου όπως οι χώροι 
φαίνονται με στοιχεία 1, 2, 3, 4, 1 και 5, 6, 7, 8, 5 (χώροι 
Διοίκησης) και Ο, Π, Ρ, Σ, 1,4,3, 6, 5, 8, 7, Η, Ω, Β', Γ, Ε, Υ, 
Ο στο σχετικό πρωτότυπο διάγραμμα σε κλίμακα 1:5000, 
που θεωρήθηκε από τον Προϊστάμενο της Δ/νσης Τοπο- 
γραφικών Εφαρμογών με την 16916/2001 πράξη του και 
που αντίτυπό του σε φωτοσμίκρυνση δημοσιεύεται με το 
παρόν διάταγμα. 

Άρθρο 2 

Οι όροι και περιορισμοί δόμησης των χώρων για την 
ανέγερση κτιρίων Διοίκησης ορίζονται ως εξής: 

1. Μέγιστη συνολική δομήσιμη επιφάνεια ορόφων: 

α) του κτιρίου του χώρου με στοιχεία 1,2,3,4,1:20.000 
τμ. και 

β) του κτιρίου του χώρου με στοιχεία 5, 6, 7, 8,5:15.000 
τμ. 

2 . Καθορίζεται περίγραμμα των υφισταμένων κτιρίων Ιε¬ 
ρού Ναού και Σχολών Χωροφυλακής όπως φαίνεται με 
κόκκινη γραμμή στο διάγραμμα του άρθρου 1. 

3. Καθορίζεται κόκκινο περίγραμμα εντός του οποίου α- 
νεγείρονται τα κτίρια των χώρων με στοιχεία 1, 2, 3, 4, 1 
και 5,6, 7,8, 5 όπως φαίνεται στο ίδιο ως άνω διάγραμμα. 

Άρθρο 3 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και 
Δημοσίων Έργων αναθέτουμε τη δημοσίευση και εκτέλε¬ 
ση του παρόντος διατάγματος. 

Αθήνα, 24 Σεπτεμβρίου 2001 

